La Llei orgànica 1/1990, de 3 d'octubre, d'ordenació general del sistema educatiu, defineix la formació professional com a un conjunt de les ofertes formatives del sistema educatiu i de la formació contínua i estableix que les administracions públiques han de garantir la coordinació de les ofertes formatives.
El Decret 332/1994, de 4 de novembre, pel qual s'estableix l'ordenació general dels ensenyaments de formació professional específica a Catalunya, preveu, a l'article 16.1, que el Departament d'Educació regularà les condicions d'autorització per impartir, de manera parcial, els cicles que es determinin; finalment, l'article 23 també possibilita la realització d'organitzacions temporals i horàries flexibles.
Els diversos decrets pels quals s'estableix el currículum dels cicles formatius de formació professional faculten la consellera d'Educació per adequar el currículum a les característiques de l'alumnat amb necessitats educatives especials i per adaptar-lo a les característiques singulars de col·lectius d'alumnat.
Per assolir aquest sistema integrat, cal esmentar, d'entre les finalitats específiques d'aquesta llei, la de promoure una oferta formativa de qualitat, actualitzada i adequada als diferents destinataris, d'acord amb les necessitats de qualificació del mercat laboral i les expectatives personals de promoció professional.
Finalment aquesta llei preveu la possibilitat d'adaptar l'oferta formativa a grups amb especials dificultats d'integració laboral.
El Govern de la Generalitat de Catalunya, va aprovar el dia 27 d'agost de 2002, el Pla general de formació professional a Catalunya, el qual fou consensuat entre l'Administració i els agents socials i econòmics.
Entre els objectius d'aquest Pla destaquen el de desenvolupar un sistema integrat de formació i qualificació professional i el d'establir mesures per facilitar l'accés de les persones a la formació, especialment d'aquelles amb més dificultats, amb risc d'exclusió social i/o amb discapacitats.
Les mesures que regula aquest Decret pretenen afavorir que hi hagi més persones formades i amb una qualificació més gran a fi i efecte d'afavorir la seva inserció, reinserció o progressió laboral i la seva contractació o promoció per part de les empreses o el foment de la iniciativa empresarial i de l'esperit emprenedor.
Per aquest motiu l'oferta ordinària actual s'amplia amb diverses possibilitats formatives, algunes de les quals s'han anat introduint a les instruccions d'organització i funcionament de curs dels centres docents d'educació secundària.
El Comunicat de Maastricht de 14 de desembre de 2004, fet pels ministres responsables de l'ensenyament i de la formació professional de 32 països europeus, considera, entre d'altres, que dins de cada estat cal desenvolupar i posar en marxa enfocaments de formació oberts i flexibles que permetin els ciutadans definir la seva trajectòria individual alhora que cal establir estructures i mecanismes flexibles i oberts per a la formació professional.
Igualment considera prioritària la millora de les respostes dels sistemes de formació professional per a les necessitats de les persones o grups amb risc d'exclusió.
En definitiva, el conjunt de mesures flexibilitzadores pretén adaptar l'oferta a la diversitat de necessitats de les persones i de les empreses.
Per tot això, a proposta de la consellera d'Educació, d'acord amb l'informe del Consell Escolar de Catalunya, d'acord amb el dictamen de la Comissió Jurídica Assessora, i amb la deliberació prèvia del Govern,
1.1 L'objecte d'aquest Decret és establir diverses mesures flexibilitzadores de l'oferta dels ensenyaments de formació professional específica per tal de millorar la formació al llarg de la vida, possibilitar l'adaptació a les situacions personals i professionals de l'alumnat i millorar l'oferta i la qualitat de l'educació.
1.2 Les mesures flexibilitzadores de l'oferta dels ensenyaments de formació professional específica que s'estableixen, són les següents:
d) Les col·laboracions per impartir crèdits en entorns laborals.
2.1 El desplegament de les ofertes que es regulen en aquest Decret ha de respondre als criteris de flexibilitat en la seva organització, d'adaptació a les persones destinatàries i d'ajust de la seva durada i horaris a les necessitats a satisfer.
2.2 A la implantació o l'autorització de qualsevol de les mesures que regula aquest Decret s'ha de tenir present, segons correspongui, la disponibilitat o necessitat dels equips i instal·lacions que es requereixen, i la disponibilitat o necessitat de recursos humans.
2.3 La implantació o l'autorització de qualsevol de les mesures que regula aquest Decret, requereix, en tot cas, que els centres tinguin prèviament implantats el mateix cicle o cicles formatius objecte de les mesures flexibilitzadores.
3.1 Els requisits acadèmics són els establerts amb caràcter general per accedir als ensenyaments de formació professional.
3.2 Els criteris de prioritat i de desempat en l'admissió són els que s'apliquen a la formació professional específica, llevat del que estableix aquest Decret en relació amb la matrícula parcial i amb les ofertes a col·lectius singulars.
4.1 Amb caràcter general, una persona, en el mateix curs acadèmic, no pot cursar el mateix cicle formatiu complet en més d'una modalitat.
4.2 Amb caràcter individualitzat, la Direcció General de Formació Professional i Educació Permanent podrà autoritzar a cursar, en el mateix curs acadèmic, crèdits del mateix cicle formatiu, distribuïts entre la modalitat presencial i la modalitat a distància.
La resolució indicarà el centre en el qual ha d'estar l'expedient acadèmic de l'alumne i la remissió a l'esmentat centre de la documentació administrativa generada en altres centres.
5.1 L'inici de l'expedient per implantar les mesures flexibilitzadores que regula aquest Decret es duu a terme:
a) En cas de centres de titularitat del Departament d'Educació, mitjançant sol·licitud del director o directora del centre, o bé a iniciativa de la Direcció General de Formació Professional i Educació Permanent.
Els agents socials, els agents econòmics, l'Administració local, les cambres de Comerç, Indústria i Navegació, col·lectius professionals, i qualsevol altre departament de la Generalitat, poden proposar al Departament d'Educació que implanti, en centres de la seva titularitat, les ofertes formatives que es preveuen en aquest Decret.
b) En cas de centres públics de titularitat altra que el Departament d'Educació, i de centres privats, mitjançant sol·licitud del seu titular.
5.2 Les sol·licituds es presenten en els serveis territorials del Departament d'Educació.
5.3 La matrícula parcial mitjançant l'oferta de places vacants, regulada a l'article 11 d'aquest Decret, s'aplica directament pels centres i no requereix de la tramitació d'expedient.
6.1 Els serveis territorials, un cop analitzada la sol·licitud, trametran la proposta motivada corresponent a la Direcció General de Centres Educatius, la qual informarà la Direcció General de Formació Professional i Educació Permanent, que resoldrà.
6.2 La implantació o l'autorització requerirà dels informes favorables de la Direcció General de Centres Educatius i de la Direcció General de Formació Professional i Educació Permanent.
La impartició parcial de cicles consisteix en l'oferta de part dels crèdits que els componen amb la finalitat de facilitar l'accés a la formació de les persones interessades en cursar una part del cicle formatiu.
La distribució temporal extraordinària consisteix en la distribució temporal del cicle formatiu, de manera diferent a l'establerta amb caràcter ordinari, en un o en dos cursos acadèmics, amb la finalitat de facilitar l'accés a la formació de les persones, les disponibilitats horàries de les quals no s'ajusten a la distribució ordinària dels cicles formatius.
La distribució conjunta consisteix en la combinació de dos cicles formatius afins, bé sigui de tots o de part dels seus crèdits, amb la finalitat d'oferir una formació polivalent que incrementi i potenciï les expectatives d'inserció i promoció laboral la qual, sovint, permet que l'alumnat obtingui dues titulacions amb estalvi de temps.
La matrícula parcial de crèdits de cicles formatius es pot dur a terme bé oferint les places vacants un cop finalitzat el procés ordinari de matrícula, bé mitjançant l'oferta específica de cicles formatius per matrícula parcial.
La finalitat de la matrícula parcial és la de permetre fer itineraris formatius a un ritme diferent del que segueix l'alumnat que cursa l'oferta ordinària dels cicles formatius.
Matrícula parcial mitjançant l'oferta de places vacants
11.1 Els centres sostinguts amb fons públics, un cop finalitzat el procés ordinari de matrícula, han d'oferir la matrícula parcial dels crèdits de cicles formatius on restin places vacants.
11.2 En cas que el nombre de sol·licituds sigui superior al nombre de vacants, s'aplicaran els següents criteris de prioritat:
11.3 Els centres no sostinguts amb fons públics poden oferir la matrícula parcial dels crèdits de cicles formatius on restin places vacants.
11.4 A cadascun dels crèdits, l'oferta de places vacants no pot superar la relació màxima professor/alumnat.
Efectes de la no-superació de crèdits solts
12.1 Els centres sostinguts amb fons públics podran garantir plaça per al curs següent, per cursar de nou el crèdit o crèdits, a l'alumnat de matrícula parcial que no hagués superat algun dels crèdits, únicament en el cas de poder tornar a ofertar vacants per a matriculació parcial una vegada finalitzat el procés ordinari de matrícula.
12.2 Els centres poden, en cadascun dels crèdits, ampliar en un màxim del deu per cent la relació màxima professor/alumnat a fi d'oferir plaça a l'alumnat de matrícula parcial que no hagués superat el crèdit.
Matrícula parcial mitjançant oferta específica de cicles formatius
13.1 La finalitat de l'oferta específica de cicles formatius amb matrícula parcial és la de respondre a una necessitat de formació, identificada prèviament, d'un col·lectiu específic de persones, que pot derivar, entre altres, de la necessitat de qualificació, requalificació, o readaptació professionals.
13.2 L'oferta específica de cicles formatius amb matrícula parcial pot comprendre tots o part dels crèdits del cicle formatiu.
13.3 Els criteris de prioritat i de desempat en l'admissió es fixen d'acord amb la necessitat de formació, identificada prèviament, d'un col·lectiu específic de persones i de les finalitats concretes que justifiquen l'oferta, altrament serà d'aplicació el que estableix l'article 11.2 d'aquest Decret.
13.4 Les ofertes específiques de cicles formatius amb matrícula parcial poden tenir, entre d'altres, les següents finalitats:
Col·laboracions per impartir crèdits en entorns laborals
14.1 La finalitat de les col·laboracions per impartir crèdits en entorns laborals és la de poder disposar dels espais, les instal·lacions i els productes més idonis per a impartir els cicles formatius.
14.2 Els centres poden impartir un o més crèdits dels cicles formatius de formació professional en entorns laborals.
14.3 Cal que es compleixin tots els següents requisits:
a) El centre té implantat o autoritzat el cicle formatiu i no disposa dels espais o instal·lacions més idonis.
c) L'empresa o entitat col·laboradora pot posar a disposició persones formadores si es tracta de crèdits, l'atribució docent dels quals correspongui a professors especialistes.
Excepcionalment, i mitjançant autorització individual, si es tracta de crèdits no atribuïts a professors especialistes, l'empresa o entitat col·laboradora pot posar a disposició persones formadores sempre que posseeixin l'atribució docent que, d'acord amb la normativa vigent, els permet impartir el crèdit o crèdits objecte de la col·laboració.
14.4 En el cas dels centres docents de titularitat Departament d'Educació la col·laboració s'ha de concretar mitjançant un conveni o acord de col·laboració entre la Direcció General de Formació Professional i Educació Permanent i l'empresa o entitat col·laboradora.
Pel que fa als centres docents públics de titularitat altra que el Departament d'Educació, i als centres privats, cal adjuntar a la sol·licitud que preveu l'article 5 d'aquest Decret, l'acord o conveni signat entre el titular del centre i l'empresa o entitat col·laboradora.
15.1 Les ofertes a col·lectius singulars poden comprendre tots o part dels crèdits del cicle formatiu.
15.2 La finalitat de les ofertes de cicles formatius a col·lectius singulars és la d'atendre les necessitats d'inserció o reinserció laboral, promoció, reciclatge o adaptació professional, o les derivades dels alumnes amb més dificultats, amb risc d'exclusió social i/o amb discapacitats.
15.3 La resolució de la Direcció General de Formació Professional i Educació Permanent per la qual s'implanti, en centres públics, l'oferta de cicles formatius a col·lectius singulars, ha d'establir el nombre mínim i el màxim de places.
15.4 La resolució de la Direcció General de Formació Professional i Educació Permanent per la qual s'autoritzi als centres privats l'oferta de cicles formatius a col·lectius singulars ha d'establir, en tot cas, el nombre màxim de places.
16.1 El Departament d'Educació pot implantar, en els centres de la seva titularitat, ofertes de cicles formatius a col·lectius singulars, en desplegament d'acords o convenis formalitzats que hagin estat promoguts per qualsevol altra administració, empresa o associació.
16.2 Aquest tipus d'ofertes requerirà de la compensació econòmica per part de qui la promogui o bé de l'abonament del preu públic que es pugui establir.
17.1 El col·lectiu al qual s'adreça l'oferta es fixa atenent les finalitats que s'indiquen en l'article 15.2 d'aquest Decret.
Els eventuals criteris de prioritat i desempat en l'admissió es fixaran per a cada oferta atenent les característiques del col·lectiu singular al qual s'adreça i a les seves especials necessitats educatives.
17.2 La resolució de la Direcció General de Formació Professional i Educació Permanent per la qual s'implanti o s'autoritzi l'oferta de cicles formatius a col·lectius singulars ha de contenir una data determinada d'acabament.
La duració ordinària no serà superior a quatre anys o a quatre cursos acadèmics sense perjudici que en casos excepcionals es puguin ampliar aquests terminis.
La Direcció General de Formació Professional i Educació Permanent pot formalitzar acords o convenis de col·laboració amb altres entitats o institucions per a desplegar les diverses ofertes formatives que es regulen en aquest Decret.
Es prioritzaran els convenis de col·laboració amb empreses que impliquin compromisos que afavoreixen la inserció, reinserció, promoció laboral o autoocupació de les persones que segueixin la formació.